  Виталий Пронин Кудӟемъёс трос Ижын Следствиея управление ивортэмъя, туннэлы шаерамы пусъемын 16 адями виён, 2  эриктэман учыръёс. Кылем арынлэсь та лыдпусъёс трослы ӧжытэсь. Кырсь уж лэсьтӥсьёс ваньзы кырмемын. Югдурез утёнъя министерство верамъя, та арня вискын, юрттэт курыса, соослы жингыртӥз 3 сюрс 875 адями. Со пӧлысь 150-эз ивортӥз йыруж сярысь.Шаерысьтымы ульчаосысь 800-лэсь ятыр кудӟемъёс кырмемын. Шӧмаськемъёс тросгес поръяло шоркаретӥ. Административной кыл кутонъя кодексысь 20.21 статьяя соос 500-ысен 1 сюрс но ӝыны манетозь тыриськозы яке 15 уй-нунал изоляторын пукозы.Жугиз, жоб кылъёс вераз Ижысь 28 аресъем нылмурт сюрес вылын югдурез чакласьёсты жугыны кутскем, ивортэ Следствиея управление. Руль сьӧрын мынӥсь нылмуртэ инспекторъёс дугдыны косӥллям. Таиз соку ик кылзӥськымтэ. Бќрысь соослы жоб кылъёс верам, машиназэс ӵыжам-мыжгам. Та учыръя 318-тӥ статьяя (югдурез утисьёслы мытылон) уголовной уж ӝутэмын. Таӵе йыруж понна чакламын 5 арлы кечат-вамат укно сьӧрын пукон.Визьмалоз колония Алнаш ёросысь 15 аресъем пияш 6 ар тодон-валан люкано луоз воспитательной колониын, ивортӥз Прокуратура.  9-тӥ классэ ветлӥсь пиёк школаысь сьӧросын 3-тӥ классысь дыдыез эриктэмам. Нылаш та сярысь соку ик анай-атаезлы верам. 132-тӥ статьяя уголовной уж ӝутэмын вал. Та статьяя йыртэмасьлы чакламын 12-ысен 20 арозь пытсэт сьӧрын пукон. Но пияшлы визьмаськыны дыр сётэмын ӧжытгес - быдэ вуэмын ӧвӧл, азьвыл суд улэ шедьылэмын ӧвӧл шуыса. Визь - ляб, сюлэм - чурыт Вотка ёросысь 22 аресъем анай 2 толэзьем нунызэ, кран улын миськыкуз, ваннае уськытӥз. Та бӧрсьы покчи лызэктӥз но кулӥз. Анай пиналзэ ӵем жугылэ вылэм. Тазьы лекъяськылэм со висёнэныз йырин - визьмыз ляб. Озьы ке но муми вылэ 116-тӥ (адямиез жугон) но 109-тӥ (юромо малпатэк адямиез виён) статьяосъя уголовной уж ӝутэмын вал. 116-тӥ статьяя  сётӥське ог 40 сюрс манетозь штраф яке 3 толэзёзь пытсэтын пуконо. 109-тӥ статьяя адямилэсь эриксэ 2 арлы талало яке 2 ар ужато.Егит анаез суд куриз 1 ар но 9 толэзь ужаны, лулсэр висёнъёсъя больницаын йӧнатӥськыны.  Шузимытӥсь пызь Шаерамы но Пермь улосын наркотик вузасьёс кырмемын. 2013-тӥ арысен 7 воргоронъёс Вотка, Ижевск, Чайковский городъёсын шузи-мытӥсь пызь вӧлмытӥллям. Басьтӥсьёсты Интернет пыр утчаллям. Йыртэмасьёслы уксё вуылэм банк картаосазы.Полиция уллёлэсь 1 килограмм наркотиксэ талаз. Уллё кылдытӥсь воргоронэз суд 18 арлы пытсэт сьӧры келяз, 800 сюрс манет тыриськон сётӥз. Юрттӥсьёсыз пукозы 10-12 ар, 200-ысен 400 сюрс манетозь тыриськозы.Уголовной кодексысь 228.1-тӥ статьяя (шузимытӥсь суретъёсты ивор вотэс пыр уллёен вӧлмытон) пытсэт сьӧры 8-ысен 15 арозь шедьыны луэ, ог 500 сюрс манет тыриськон тупатӥське. Та лыдпусъёс бадӟымало, адями трос пол кыл кутон улэ шедьылэмын ке. Ольга Корепанова  